Starka i starzik
Starka i starzik (Babcia i dziadek)
Starka i starzik
Dzisio starka śwjynto majóm
A kjej jo?-starzik sie pytajóm
A my na to jim powjymy
Przeca łobu wóm pszajymy
Łoba żeście nas hulali
Łoba dycki pjastowali
A kjej mama choro byli
Starka wszysko porobili
Starzik dycki w bala grali
Tam na placu do garca cylowali
A dziecka łuciecha mjały
Jak starzika zaś łograły
My wóm dzisio winszujymy
Dycki miłować bydymy
Cobyście sam s nami byli
Wjyncyj niż sto lotek żyli
Urszula Oślislok
Starzikowe łosprowjani
Starzikowe łosprowjani
Czy to straszki czy potwory ?sama nie wjym co za mory !
Kjejś sam u nos grasowały tak mi starzik łosprowjali
Jak kjejś jeszcze młodzi byli i na zolyty łazili
Było to kjeroś niydzieliczka jak przybrali se troszyczka
Na kole se pyndalujóm i ku chałpje swoji drałujóm
Aż tu naroz cojś sie stało ,kwik i chark ! cojś przed kołym przeleciało !
Jakojś heksa przefurgała ! a za nióm gusia pognała !
Potym liści kupa leci,wszysko to pod koło śmjeci
Ze tym wszyskim szum i wjater,choby halny kajś ze Tater
Starzik sie tak wylynkali nie poradzili jechać dali
Fest strasznie to wyglóndało,że starzikym aż czepało
Spamjyntać sie nie poradzili,nie wjedzieli kaj byli
Co za straszki to spotkali ?czy stoć? czy jechać dali ?
Cimok wszyndzi nałokoło,tuż siodajóm zajś na koło
Lampa jim blynduje, kaj je dróga pokazuje
S cołkij siły pyndalujóm i do chałpy wartko gzujóm
Ani koła nie schowali yno do dwjyrzi targali
W dóma se tak rozważujóm – co za zwidy jich prześladujóm ?
Co to było co leciało ?czamu ku nim se to gnało ?
Cołko nocka nie przespali bo sie dali dygotali
Cołki życi to spominali,potym wnuki łoszczegali
Po nockach sie nie smykejcie,pryndko do chałpy gnejcie
By tam kjeś co nie było, jak mje sie to trefiło
Nie idzie tego łopedzieć,strach wy mje bydzie dycki siedzieć
Tak starzik mi prawili,a jo słuchała – łobjecałach
że nie byda po nocach sie smykała
Urszula Oślislok
Rym a Ślonsko Godka
Rym a Ślonsko Godka
My chcymy pamiyntać
ta nasza godka
Jak nóm prawioła
óma , ópa ,ciotka
Eli wszysko pódzie
we zapómniynie
Eli jak umrzymy
ze godki ciynie
Lata zakazu we
Szkołach godanio
Mówić uczono
Godka pomotlano
Czujesz ta Ślonskość
Ciyngym cosik robisz
Pamiyńć już niy ta
Dyć we godce zgobisz
Ciyngym spominosz
Jako kejsik godali
Wkłodosz to we rymy
A wszysko sie wali
Tropisz sie czy richtig
Skłodnie naszkryflałaś
Dyć tym rymom przajesz
Przeca fest storałaś
Barbara Politaj
swe_Latn pol_Latn swe_Latn szl_Latn szl_Latn ces_Latn szl_Latn pol_Latn szl_Latn ces_Latn dyu_Latn szl_Latn szl_Latn szl_Latn szl_Latn afr_Latn szl_Latn szl_Latn szl_Latn eus_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn epo_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn szl_Latn szl_Latn szl_Latn szl_Latn szl_Latn grn_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn fur_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn zho_Hans